ཉིས་མ་གཏོགས་སུས་ཀྱང་མི་མཐོང་བར་བྱ༔ སློབ་མ་རྣམས་སྒྲུབ་ཁང་ཕྱི་རོལ་ཏུ་བཞུགས་༔ སྐབས་སུ་གནང་བ་ཞུ༔ ཀྱེ་ཧོ༔ རྡོ་རྗེ་སློབ་དཔོན་དགོངས་སུ་གསོལ༔ མཁའ་སྤྱོད་གསང་བའི་དཀྱིལ་འཁོར་འདིར༔ སྒྲུབ་པའི་རྣལ་འབྱོར་སྐལ་བ་མཆིས༔ དེ་སྔ་མ་རིག་འཁོར་བར་འཁྱམས༔ གསང་སྔགས་སྤྱོད་པའི་སྐལ་བ་དམན༔ དེ་རིང་ཕུན་ཚོགས་སྐལ་བ་ལྡན༔ ལས་དང་དབང་སྐལ་མཆིས་ལགས་སམ༔ དེ་བས་དགོངས་པ་གནང་བ་ཞུ༔ རབ་གསེར་འབྲིང་དངུལ་རིན་ཆེན་སོགས༔ ཡོ་བྱད་ལུས་ངག་ལྟོས་བཅས་འབུལ༔ རིག་འཛིན་གྲལ་ལ་འོང་སྤྲོ་བའི༔ ངེད་ཅག་ཐུགས་རྗེས་བཟུང་དུ་གསོལ༔ ཚིག་
རྗེས་མ་ལན་གསུམ༔ དེ་ནས་སློབ་དཔོན་གྱིས༔ ཨེ་མ༔ འདིར་ཚོགས་ལས་སྨོན་སྐལ་བ་ཅན༔ ཡེ་ཤེས་མཁའ་འགྲོའི་གསང་གསུམ་གྱི༔ དཀྱིལ་འཁོར་བཀོད་རྫོགས་གཞུང་བཞིན་བཤམས༔ ང་ཡི་བསྙེན་སྒྲུབ་མཐར་སོན་བྱས༔ དེ་རིང་དཀྱིལ་འཁོར་ཞལ་ཕྱེས་ཚེ༔ འུ་ཅག་ལས་སྨོན་སྐལ་བ་མཆིས༔ ལྔ་བརྒྱ་སྙིགས་མའི་དུས་འདི་རུ༔གསང་སྔགས་མོས་པ་ཉིན་སྐར་ཙམ༔ བསྒྲུབ་ལ་གཞོལ་བ་གློག་འོད་ཙམ༔ དམ་ཚིག་བསྲུང་བ་མེ་སྟག་ཙམ༔ བུ་ཁྱོད་དབང་ལ་མོས་པ་མཆོག༔ ད་ནི་ཁྱེད་ཅག་ནང་དུ་ལོག༔ དཔའ་བོ་དཔའ་མོའི་གྲལ་དུ་ཤོག༔ སྤྲོ་བ་བསྐྱེད་ལ་གུས་ཕྱག་བཅས༔ པདྨ་རིན་ཆེན་གདན་ལ་འཁོད༔རང་སྣང་དག་པ་རབ་འབྱམས་གསལ༔ ཞེས་རིག་འཛིན་ཕོ་མོ་རྣམས་གདན་ལ་འཁོད་ནས༔ ཁྲུས་བྱས་བགེགས་བསྐྲད་བསྲུང་འཁོར་བསྒོམ༔ ལོ་རྒྱུས༔ སྐབས་འདིར་མ་གསལ་ཡང༔ ཀློང་ཆེན་ནམ་མཁའ་
སུརྱ་ཡི༔ དགོངས་པའི་མཛོད་དུ་གདའ་བར་རིགས༔ དམ་ཆུ་བླུད༔ ཧོ༔ གསང་སྔགས་སྤྱོད་པའི་སྐལ་བ་ཅན༔ བསྒྲུབ་པའི་དམ་ཆུ་ལྕེ་ལ་བཞག༔ བསྲུང་ན་ཚེ་འདིར་སངས་ རྒྱས་ཐོབ༔ ཉམས་ན་དམྱལ་བར་ལྷུང་ཏ་རེ༔ དེ་བས་དམ་ལ་གནས་པར་བྱ༔ ས་མ་ཡཱ་ན་ར་ཀན༔ སྐྱབས་སེམས་དང་ཡན་ལག་བདུན་སོགས་རྗེས་ཟློས་བྱ༔ དེ་ནས་ཆོས་བཤད་ལོ་རྒྱ྄ུས་ཀྱིས་རིམ་པ་གྲུབ་ཟིན་ནས༔ མ་རྒྱུད་ཨ་ནུ་ཡོ་གའི་གསང་བ་བླ་ན་མེད་པ་འབྲེལ་ཚད་རྣམ་པར་གྲོལ་བའི་ས་ལ་གཞོལ་ནུས་པའི༔ དོན་དབང་ཟབ་མོ་འདི་ཉིད་ཡང་དག་པར་ཉམས་སུ་ལེན་པའི་གང་
ཟག་དེ་ཚེ་འདི་ཉིད་སྒྱུ་ལུས་འོད་སྐུར་གྲོལ་བར་ཐེ་ཚོམ་མེད་དོ༔ འོན་ཀྱང་བླ་མ་དང་མཆེད་གྲོགས་རྩ་བ་དང་ཡན་ལག་གི་དམ་ཚིག་སྲོག་ལྟར་སྲུང་བ་ནི་ཤིན་ཏུ་གལ་ཆེ་བ་ཡིན་པས༔ དེས་ན་དམ་ཚིག་དང་སྡོམ་པ་བཟུང་བ་ལ་འདིའི་རྗེས་ཟློས་གྱིས༔ ཧོ༔ བླ་མ་སངས་རྒྱས་ཆོས་ཚོགས་ལ༔ བྱང་ཆུབ་བར་དུ་སྐྱབས་སུ་བརྟེན༔ སློབ་དཔོན་ཁྱོད་ཉིད་དགོངས་སུ་གསོལ༔ མཁའ་འགྲོའི་གསང་གསུམ་དཀྱིལ་འཁོར་ལ༔ དེ་རིང་ཉིད་ནས་བདག་འཇུག་ཚེ༔ མ་བསྒྲལ་སྲིད་པའི་འགྲོ་བ་རྣམས༔ དེ་རིང་ཉིད་ནས་བསྒྲལ་བར་བྱ༔ མ་གྲོལ་མ་བསྒྲལ་སེམས་ཅན་ཀུན༔ མྱ་ངན་འདས་པའི་ས་ལ་འགོད༔ དེ་རིང་ཁས་བླངས་ཕྱིན་ཆད་ནས༔ དཀོན་མཆོག་གསུམ་ནི་མི་སྤང་ངོ༔ ཐུན་མོང་སྤྱི་དང་ཁྱད་པར་གྱི༔ རིགས་ལྔའི་སྡོམ་བཟུང་ཇི་བཞིན་བགྱི༔ རྩ་བ་བཞི་དང་ཡན་ལག་གི༔ དམ་ཚིག་སྡོམ་པ་སྲོག་ལྟར་བསྲུང༔ སློབ་དཔོན་བཀའ་བཞིན་བསྒྲུབ་ལགས་སོ༔ ཚིག་རྗེས་ལན་གསུམ༔ དེ་ནས་མིག་དར་དང་མེ་ཏོག་གཏད་ལ་ཡེ་ཤེས་དབབ༔ ཧོ༔ མ་རྒྱུད་མཁའ་འགྲོའི་དཀྱིལ་འཁོར་ལ༔ འཇུག་པའི་རྟེན་འབྲེལ་གདོང་རས་བཅིངས༔ འུ་ཅག་ལས་སྨོན་སྐལ་པ་བཟང༔ གནས་འདིར་དག་པའི་ཞིང་ཁམས་གསལ༔ མཁའ་འགྲོའི་གར་བབ་མེ་ཏོག་བརྟགས༔ སྟེང་འོག་ཕྱོགས་མཚམས་དབུས་ལ་སོགས༔ གར་བབ་ཁ་དོག་མ་ངེས་འཆར༔ ཁྱེད་ཅག་མིང་ཡིན་མ་བརྗེད་ཅིག༔ ཨོཾ་ཨ་ཁཾ་ཝཱི་ར་ཧཱུྃ༔ ཕེཾ༔ རང་སྣང་རྔ་ཡབ་དཔལ་རིའི་ཞིང༔ རང་རིག་སངས་རྒྱས་དཔའ་མོ་དང༔ སྒྱུ་འཕྲུལ་འབུམ་ཕྲག་མཁའ་འགྲོའི་ཚོགས༔ དད་དམ་གདུང་བའི་དབྱངས་ཀྱིས་བསྐུལ༔ ཏིལ་གྱི་གོང་བུ་ཕྱུར་བ་བཞིན༔ ལྷ་རྣམས་ཆར་བཞིན་དབབ་ནས་ཐིམ༔ ཨོཾ་བྷུདྡྷ་ཛྙཱ་ན་ཌཱཀྐི་ནཱི་ཨེ་ཨ་ར་ལི་ས་མ་ཡཱ་ཧྲིཾ་ཧྲིཾ་ཕེཾ་ཕེཾ༔ ལན་གསུམ༔ དེ་ནས༔ ཡེ་ཤེས་དབབ་པའི་ལྷ་ཚོགས་ཐམས་ཅད་སློབ་མ་ཁྱེད་རང་རྣམས་ཀྱི་རྒྱུད་ལ་ཇི་སྲིད་གདོད་མའི་མགོན་པོའི་གོ་འཕང་མ་ཐོབ་ཀྱི་བར་དུ༔ རབ་ཏུ་གནས་ཤིང་རབ་ཏུ་བརྟན་པར་གྱུར་ཅིག༔ ཛྙཱ་ན་ས་ཏྭ་ཏིཥྛ་བཛྲ༔ ཧོ ༔ ལྷ་ལས་དབབ་པའི་མེ་ཏོག་འདི༔ ཡི་དམ་ལྷག་པའི་ལྷ་ལ་དབབ༔ པུཥྤེ་པྲ་ཏིཙྪ་ཧོ༔ ཧོ༔ མ་རིག་མིག་གི་རབ་རིབ་ཀུན༔ ཡེ་ཤེས་གསེར་གྱི་ཐུར་མས་དབྱེ༔ ཛྙཱ་ན་ཙཀྵུ་པྲཱ་ཝེ་ཤ་ཡ་ཕཊ༔
ཐུན་མོང་རིག་པའི་དབང་ལྔ་ནི༔ ཧྲཱི༔ ཆོས་དབྱིངས་བདེ་ཆེན་ཀུན་ཏུ་བཟང་མོའི་སྐུ༔ ཀུན་ཤེས་ཀུན་གསལ་མེ་ལོང་ཡེ་ཤེས་ཉིད༔ ཐམས་ཅད་མཉམ་ཉིད་དོན་རྟོགས་དབུ་རྒྱན་དབང༔ སོར་རྟོགས་ཡེ་ཤེས་ཆགས་བྲལ་རྡོ་རྗེ་ཆེ༔ བྱ་བ་ཡོངས་ གྲུབ་རྣམ་སྣང་དྲིལ་བུའི་དབང༔ དེ་རིང་སྐལ་ལྡན་ཁྱོད་ལ་གཏད་པ་ཡིས༔ ཕུང་ལྔ་གནས་དག་སྐུ་ལྔའི་དབང་ཐོབ་ཤོག༔ སརྦ་ཛྙཱ་ན་ཨ་བྷི་ཥིཉྩ་ཧཱུྃ༔ དེ་ནས་སྐལ་ལྡན་སློབ་མ་རྣམས་ཀྱིས་དད་པའི་ཆུ་སྣོད་གཙང་ཞིང་དངོས་གྲུབ་ཀྱི་སྐལ་བ་ཡོད་པའི༔མཁའ་སྤྱོད་བདེ་བ་ཆེན་པོའི་དོན་དབང་སྐལ་བཟང་སྒྲོན་མེ་ཞུ་བའི་ཡོན་དུ་གསེར་གཞོང་ནོར་བུས་སྤྲས་ཤིང་གཡུ་ཡི་ཚོམ་བུ་བཀོད་ནས་བདག་ལུས་ལོངས་སྤྱོད་དགེ་རྩ་བཅས་པ་དད་གུས་གདུང་བའི་ངང་ནས་མཎྜལ་འབུལ་
བར་བགྱིའོ༔ ས་གཞི་སྤོས་ཆུས༴ སོགས། དང་པོ་བུམ་པའི་དབང་ནི༔ ཧཱུྃཿ སྟོང་ཉིད་བུམ་པ་གཞལ་ཡང་ཁང༔ ནང་ན་འབུམ་ཕྲག་མཁའ་འགྲོ་བཞུགས༔ སྐལ་ལྡན་ཁྱོད་ལ་དབང་བསྐུར་བས༔ རྡོ་རྗེའི་སྐུ་རུ་བྱིན་གྱིས་རློབས༔ ཨོཾ་བྷུདྡྷ་ཛྙཱ་ན་སརྦ་ཀཱ་ཡ་ཨ་བྷི་ཥིཉྩ་ཧཱུྃ༔ གཉིས་པ་གསུང་དབང་ནི༔ ཨཱཿ མཚན་ལྡན་དུམ་གཅིག་ཀ་པཱ་ལར༔ གསུང་གསང་བཅུད་ཀྱི་བདུད་རྩི་འཁྱིལ༔ སྐལ་ལྡན་ལྕེ་ལ་མྱོང་བ་ཡིས༔ པདྨ་གསུང་གི་དབང་ཐོབ་ཤོག༔ ཨོཾ་པྲ་ཛྙཱ་ཛྙཱ་ན་ཝཱཀྐ་ཨ་བྷི་ཥིཉྩ་མྃ༔ གསུམ་
པ་ཐུགས་དབང་ནི༔ ཧཱུྃ༔ མི་འགྱུར་གཡུང་དྲུང་ཆོས་ཀྱི་འབྱུང༔ དུས་གསུམ་སངས་རྒྱས་ཀུན་ཀྱི་ཐུགས༔ སྐལ་ལྡན་ཁྱོད་ལ་དབང་བསྐུར་བས༔ མཁའ་འགྲོའི་གསང་གསུམ་མངོན་གྱུར་ཤོག༔ ཨོཾ་བྷུདྡྷ་སརྦ་ས་མནྟ་བྷ་ཏྲ་ཙིཏྟ་ཨ་བྷི་ཥིཉྩ་མྃ༔
བཞི་བ་མཁའ་འགྲོའི་སྐུ་གཏད་ལ༔ བྃ༔ བདེ་ཆེན་དགའ་སྟེར་སངས་རྒྱས་དཔལ༔ སྐལ་ལྡན་བུ་ལ་གཏད་པ་ཡིས༔ ལུས་ལ་བདེ་བའི་མེ་ཆེན་འབར༔ སྒྱུ་ལུས་དྭངས་མར་སྨིན་པར་ཤོག༔ཨོཾ་སརྦ་བྷུདྡྷ་ཌཱཀྐི་ནཱི་མ་ཧཱ་སུ་ཁ་ཨ་བྷི་ཥིཉྩ་མྃ༔ ལྔ་པ་རིགས་བདག་གི་སྐུ་ཐོགས་ལ༔ ཧཱུྃ༔ མགོན་པོ་སྨན་བླ་འགྲོ་བའི་མགོན༔ ཉོན་མོངས་དུག་ལྔའི་དཔུང་གཉེན་བཞེངས༔ དེ་རིང་སྐལ་ལྡན་བུ་ལ་སྦྱིན༔ འདུ་བའི་ནད་ཀུན་འཇོམས་པར་ཤོག༔ ཨོཾ་མ་ཧཱ་གུ་རུ་བྷཻ་ཥ་ཛྱེ་སརྦ་སིདྡྷི་ཨ་བྷི་ཥིཉྩ་མྃ༔ དྲུག་པ་འཁོར་གྱི་ལྷ་མོ་ལྔའི་སྐུ་ཐོགས་ལ༔ ཧཱུྃ༔ ཐབས་ཀྱི་སྒྱུ་རྩལ་འདྲེན་པའི་གཉེན༔འབྲེལ་བའི་ཤེས་རབ་རིག་མ་ལྔའི༔ བྱིན་རླབས་དབང་མཆོག་ཁྱོད་ལ་བསྐུར༔འབྲེལ་ཚད་རྔ་ཡབ་གླིང་དུ་འདྲེན༔ ཨོཾ་པདྨོ་ཡོ་གི་ནཱི་པྲ་ཛྙཱ་ཛྙཱ་ན་སརྦ་ཨ་བྷི་ཥིཉྩ་མྃ༔ བདུན་པ་མཚམས་བཞིའི་ཌཱཀྐིའི་སྐུ་ཐོགས་ལ༔ ཧཱུྃ༔ ལས་བཞི་ལྷུན་གྲུབ་ཕྱག་རྒྱ་གར༔རྡོ་རྗེ་རིན་ཆེན་པདྨ་དང༔ ཀརྨ་སིདྡྷིའི་དབང་བསྐུར་བས༔ དངོས་གྲུབ་ཐམས་ཅད་ཐོབ་པར་ཤོག༔ ཨོཾ་བཛྲ་རཏྣ་པདྨ་ཀརྨ་ཨ་བྷི་ཥིཉྩ་མྃ༔ བརྒྱད་པ་ཕྱོགས་སྐྱོང་སྒོ་མ་བཞིའི་སྐུ་ཐོགས་ལ༔ ཛ༔ དཀྱིལ་འཁོར་སྒོ་བཞིའི་སྲུང་མ་རྣམས༔ ཕྲིན་ལས་མི་གཡེལ་དམ་ལྡན་སྲུངས༔ སྐལ་ལྡན་ཁྱོད་ལ་གཏད་པ་ཡིས༔ དམ་ཆོས་བསྒྲུབ་པའི་བར་ཆད་སེལ༔ ཛཿཧཱུྃ་བཾ་ཧོ༔ ཨ་བྷི་ཥིཉྩ་མྃ༔ དགུ་པ་གཏེར་སྲུང་མཆེད་བཞིའི་སྐུ་ཐོགས་ལ༔ བྷྱོ༔ ནོར་གཡང་དཔལ་སྟེར་རིག་འཛིན་མ༔ གཙོ་འཁོར་མཆེད་བཞིའི་དབང་བསྐུར་བས༔ ཕྲིན་ལས་གང་བརྩམ་ཐོགས་པ་མེད༔ ལས་མྱུར་སྲུང་མ་སྙིང་གི་རྟེན༔ བྷྱོ༔ མཱ་མ་རཀྴ་རུ་ལུ་རུ་ལུ་ཧཿརིཿནིཿསཿཙིཏྟ་བཛྲ་ས་མ་ཡཱ་ཨ་བྷི་ཥིཉྩ་མྃ༔ བཅུ་པ་སྔགསདང་རྒྱན་ཕྲེང་ཐོགས་ལ༔ ཧཱུྃ༔ དབུ་རྒྱན་དར་ཆས་རིན་ཆེན་དྲུག༔ སྐྱོན་བྲལ་ཡོ་བྱད་རྒྱན་གྱི་དབང༔ ཐུགས་སྲོགས་སྔགས་སྒྲ་འབྲུག་སྟོང་ལྡིར༔ སྒྲིབ་བྲལ་ལས་བཞིའི་དབང་ཐོབ་ཤོག༔ ཨོཾ་སརྦ་བྷུདྡྷ་ཌཱཀྐི་ནཱི་པྲ་ཛྙཱ་ཛྙཱ་ན་རཏྣ་སྤཪྴེ་ཨ་བྷི་ཥིཥྩ་མྃ༔ བཅུ་གཅིག་པ་རིག་མ་ཐོགས་ལ༔ བྃ༔ དགའ་བའི་དཔལ་སྟེར་སྒེག་འགྱིང་ལྡན༔ བཅུ་དྲུག་ཆ་ལྡན་རིག་མའི་དབང༔ སློབ་མ་ཁྱོད་ལ་གཏད་པ་ཡིས༔ དགའ་བདེ་མཆོག་གི་དབང་ཐོབ་ཤོག༔ ཨོཾ་མ་ཧཱ་མཱུ་དྲ་ཛྙཱ་ན་སུ་ཁ་སིདྡྷི་ཨ་བྷི་ཥིཉྩ་མྃ༔ བཅུ་གཉིས་ཤེར་དབང་ནི༔ ཧཱུྃ༔ སྟོང་སྒྲོན་དག་པ་འོད་ལྔའི་བཅུད༔ ཤེས་རབ་རང་བྱུང་རིག་རྩལ་དབང༔ སྐལ་ལྡན་ཁྱོད་ཀྱི་མིག་ལ་བཞག༔ ཐིག་ལེ་སྐུ་རུ་སྨིན་པར་ཤོག༔ ཏཱ་རེ་པྲ་ཛྙཱ་ཨ་བྷི་ཥིཉྩ་མྃ༔ བཅུ་གསུམ་པ་ཚིག་དབང་ནི༔ ཧཱུྃ༔ གྲྭ་ཟུར་བྲལ་བའི་ཐིག་ལེ་ཨ་ཡི་མཚན༔ རང་བྱུང་རིག་པ་འདུ་འབྲལ་མེད་པའི་བརྡ༔ དེ་རིང་མ་རིག་འཁྲུལ་བའི་སྒོང་རྒྱ་རལ༔ ལྷུན་གྲུབ་རིག་པའི་རང་ཞལ་ཁྱོད་ཀྱིས་ལྟོས༔ ཨ་ཨ་ཕཊ༔ བཅུ་བཞི་
པ་ཚེ་དབང་ནི༔ མདའ་དར་ཐོགས་ལ༔ ཧཱུྃ༔ འཆི་མེད་སྲོག་བསྒྲུབ་ལྷ་མོ་མནྡཱ་ར༔ ཚེ་དབང་མཆོག་གྲུབ་འཆི་མེ་དངོས་གྲུབ་སྩོལ༔ རྣལ་འབྱོར་སྲོག་གི་ཞིག་རལ་འཁྱམས་པ་གསོས༔ འབྱུང་བའི་དྭངས་བཅུད་བསྡུས་ནས་བདག་ལ་བསྟིམས༔ཨོཾ་གུ་ཧྱ་ཛྙཱ་ན་མནྡཱ་ར་ཨཱ་ཡུ༔ཛྙཱ་ན་ཚེ་བྷྲཱུྃ་ནྲི་ཛ་སརྦ་སིདྡྷི་ཕ་ལ་ཧོ༔ བཅོ་ལྔ་པ་ཚེ་རིལ་
ཐོགས་ལ༔ ཧོ༔ ཡེ་ཤེས་མཁའ་འགྲོའི་གསང་གསུམ་ཡོན་ཏན་ཀུན༔ ཚེ་བཅུད་བསྡུས་ནས་མྱོང་གྲོལ་རིལ་བུར་བསྟིམས༔ སློབ་མ་ཁྱོད་ཀྱི་ལྕེ་ལ་མྱོང་བ་ཡིས༔ འཆི་མེད་རྡོ་རྗེ་ལྟ་བུའི་སྐུ་ཐོབ་འགྱུར༔ ཨོཾ་པུཎྱེ་ཛྙཱ་ན་ཚེ་བྷྲཱུྃ་ནྲི་ཛ་སརྦ་སིདྡྷི་ཕ་ལ་ཧོ༔ བཅུ་དྲུག་པ་གཏོར་དབང་ནི༔ ཧོ༔ དམ་རྫས་གཏོར་ཆེན་འབར་བ་འདི༔ སྐུ་གསུམ་རྒྱལ་བའི་ཕོ་བྲང་རྫོགས༔ སྟེང་ན་བླ་མའི་ལྷ་ཚོགས་བཞུགས༔ བར་ན་ཡི་དམ་ལྷ་ཚོགས་བཞུགས༔ འོག་ན་མ་དང་མཁའ་འགྲོ་བཞུགས༔ འདབ་འཁོར་དམ་ཅན་རླུང་ལྟར་འཚུབ༔ ཁྱེད་རང་སྔོན་ནས་ལྷག་པའི་ལྷས༔ མངོན་སུམ་རྗེས་སུ་བཟུང་བ་ཡིན༔ སྤྱི་མགྲིན་སྙིང་གི་གནས་ལྔར་ཐིམ༔ ལུས་ངག་ཡིད་ལ་བྱིན་ཆེན་དབབ༔ ཉམས་དང་རྟོགས་པའི་ཡོན་ཏན་བསྐྱེད༔ སྨོན་ལམ་གཏད་རྒྱ་ཁྲོལ་བར་ཤོག༔ ཨོཾ་བུདྡྷ་ཌཱཀྐི་ནཱི་བ་ལིང་ཏ་ཨ་བྷི་ཥིཉྩ་མྃ༔ དེ་ནས་སློབ་མ་ཁྱེད་རང་རྣམས་ཀྱི་རྒྱུད་ཀྱི་ཉོན་ཤེས་ཀྱི་སྒྲིབ་པ་ལྷག་མེད་དུ་དག་ ནས༔ རང་དོན་ཆོས་སྐུ་མངོན་དུ་གྱུར་ནས་གཞན་དོན་གཟུགས་སྐུས་འཁོར་བ་མ་སྟོངས་བར༔ འགྲོ་བའི་དོན་རྒྱ་ཆེན་པོ་འབྱུང་བའི་སྐལ་བ་ཡོད་དོ༔ སླར་ཡང་མཐའ་རྟེན་རྣམ་པ་གསུམ་གྱི་དབང་བསྐུར་བའི་དོན་དུ་མཎྜལ་འབུལ༔ ས་གཞི་སྤོས༴ སོགས། རྟགས་བརྒྱད་གཏད་ལ༔ ཨཱཿ རིན་ཆེན་གདུགས་མཆོག་གསེར་ཉ་བུམ་པ་བཟང༔ པདྨ་དུང་དཀར་དཔལ་བེའུ་རྒྱལ་མཚན་བསྒྲེང༔ མི་ནུབ་ཆོས་འཁོར་རྟག་ཏུ་ལེགས་པར་བསྐོར༔ བཀྲ་ཤིས་རྟགས་མཆོག་བརྒྱད་ཀྱི་དབང་ཐོབ་ཤོག༔ མངྒ་ལམ་ཨ་བྷི་ཥིཉྩ་མྃ༔ སྣ་བདུན་གཏད་ལ༔ ཧོ༔ ཐེག་ཆེན་ཆོས་འཁོར་མཐའ་དབུས་མེད་པར་བསྐོར༔ གང་བསམ་འདོད་འབྱུང་ནོར་བུ་རིན་པོ་ཆེ༔ བདེ་བའི་དཔལ་འབྱིན་གཟུགས་ལྡན་བཙུན་མོ་མཆོག༔ འབངས་ཀྱི་སྲིད་སྐྱོང་བློན་པོ་ཤེས་རབ་ཅན༔ འཁོར་བ་འཇོམས་མཛད་སྟོབས་ལྡན་གླང་པོ་ཆེ༔ ཕ་རོལ་དཔུང་འཇོམས་དམག་དཔོན་གོ་ཆ་ཅན༔ རྫུ་འཕྲུལ་ཤུགས་ལྡན་རྟ་མཆོག་ས་ལམ་བགྲོད༔ རྒྱལ་སྲིད་རིན་ཆེན་བདུན་གྱིས་དབང་བསྐུར་རོ༔ མངྒ་ལམ་ཨ་བྷི་ཥིཉྩ་མྃ༔ རྫས་བརྒྱད་གཏད་ལ༔ ཧོ༔ རྡོ་རྗེ་གདན་དུ་ཆོས་འཁོར་བསྐོར་བའི་ཚེ༔ ཐུབ་པས་བྱིན་རླབས་མཛད་པའི་རྫས་མཆོག་བརྒྱད༔ དེང་འདིར་སྐལ་ལྡན་ཁྱོད་ལ་སྦྱིན་པ་ཡིས༔ གང་བསམ་བདེ་ལེགས་འགྲུབ་པའི་དབང་ཐོབ་ཤོག༔ མངྒ་ལྃ་ཨ་བྷི་ཥིཉྩ་མྃ༔ དེ་ལྟར་མཐའ་རྟེན་རྫོགས་ནས་དགེ་ལེགས་མཆོག་གི་དངོས་གྲུབ་ཐོབ་ཅིང་ནམ་ཡང་ནུབ་མེད་ཡུན་དུ་གནས་པའི་སྐལ་བ་དང་ལྡན་པར་གྱུར་ཅིག༔ སླར་ཡང་མཎྜལ་ཕུལ༔ འདིའི་རྗེས་ཟློས་ཀྱིས༔ གཙོ་བོས་ཇི་ལྟར་བཀའ་རྩལ༴ སོགས། བགྱི༔ དེང་ནས་བརྩམས་ཏེ་བདག༴སོགས། གསོལ༔བསོད་ནམས་འདི་ཡི༴
སོགས། ཤིས་བརྗོད་ཉུང་ཙམ་བྱ༔ དེ་ནས་བཤགས་པ་དང་ཚོགས་བསྡུས་ཅི་རིགས་སྐབས་དང་བསྟུན༔ མཐར་དྲངས་པར་ཞིང་དཔལ་རིའི་སྨོན་ལམ་སོགས་དང་ལྷག་མ་བསྐུལ་བ་ཆ་བསྟན་གསུམ་སོགས་བསྡུ་རིམ་ཤིས་བརྗོད་སོགས་ཞལ་ཤེས་སྤྱི་དང་མཐུན་པར་རྒྱས་པར་སྤྲོའོ།། ཞེས་པའང་གཏན་གྲོགས་མཆོག་གིས་བསྐུལ་བ་དོན་ཡོད་ཕྱིར། ནམ་སྤྲུ